62024CO0823_INF
Domstolens kendelse (Niende Afdeling) af 10. juli 2025 –Centro Servizi Culturali Santa Chiara
(sag C-823/24)
»Præjudiciel forelæggelse – artikel 99 i Domstolens procesreglement – Socialpolitik – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – § 4 – princippet om ikke-diskrimination – ingen mindre gunstig behandling af arbejdstagere med tidsbegrænset ansættelse – tildeling af visse lønelementer, som kun tildeles arbejdstagere med tidsubegrænset ansættelse – tidsbegrænsede arbejdstagere, som får en højere timeløn end arbejdstagere med tidsubegrænset ansættelse«
1.
Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – forbud mod forskelsbehandling af arbejdstagere i tidsbegrænset ansættelse – ansættelsesvilkår – begreb – fleksibilitetstillæg og lokalt løntillæg, der udbetales som følge af ansættelsesforholdet – omfattet
(Rådets direktiv 1999/70, bilag, § 4, stk. 1)
(jf. præmis 24 og 25)
2.
Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – forbud mod forskelsbehandling af arbejdstagere i tidsbegrænset ansættelse – tildeling af fleksibilitetstillæg og lokalt løntillæg kun til fastansatte – tidsbegrænsede arbejdstagere, som får en højere timeløn end arbejdstagere med tidsubegrænset ansættelse – lovlighed
(Rådets direktiv 1999/70, bilag, § 4, stk. 1, og § 8, stk. 1)
(jf. præmis 26-29 og domskonkl.)
Konklusion
§ 4, stk. 1, i rammeaftalen vedrørende tidsbegrænset ansættelse, der blev indgået den 18. marts 1999, og som er optaget i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP,
skal fortolkes således, at
bestemmelsen ikke er til hinder for en national lovgivning, der forbeholder arbejdstagere med tidsubegrænset ansættelse visse lønelementer mens arbejdstagere med tidsbegrænset ansættelse er udelukket herfra, når sidstnævnte arbejdstagere modtager en højere timeløn end arbejdstagere med tidsubegrænset ansættelse, herunder ved at tage hensyn til disse lønelementer i aflønningen af arbejdstagere med tidsubegrænset ansættelse.